ปกติประจำเดือนมาช่วงต้นเดือน3-5 หนูมีอะไรกับแฟนวันที่17ก.ย หลั่งนอก+ใส่ถุง และมันเป็นครั้งแรกเลยกินยาคุมฉุกเฉินไปด้วยค่ะ แล้วไม่มีประจำเดือนมาหลังกินยาคุมฉุกเฉินแต่ประจำเดือนมาอีกที 29ก.ย-3 ต.คแล้วไม่มีอะไรกับแฟนเลยตั้งแต่ครั้งนั้นครั้งเดียว แต่นี่ผ่านเดือนถัดวันที่5พ.ยแล้วมาเมนส์ยังไม่มาเลยค่ะเครียดมากจะท้องหรือไม่ท้องค่ะรบกวนหน่อยนะคะ
สวัสดีค่ะ การมีเพศสัมพันธ์โดยการใส่ถุงยางอนามัยนั้น จะมีโอกาสตั้งครรภ์ประมาณ 2%-18% แต่หากได้ใช้การหลั่งนอกร่วมด้วย โอกาสในการตั้งครรภ์ก็จะลดลง และหากได้ทานยาคุมฉุกเฉินหลังจากมีเพศสัมพันธ์ภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่าน้อยมาก นอกจากนี้ หากประจำเดือนได้มาแล้วในวันที่ 29 ก.ย.ซึ่งห่างจากรอบเดือนที่แล้ว 26 วัน และมานาน 4 วันดังกล่าว ก็ถือว่าเป็นประจำเดือนที่ปกติดี และแสดงว่าไม่ได้เกิดการตั้งครรภ์ขึ้นแต่อย่างใดและหากหลังจากที่มีประจำเดือนมาแล้ว ไม่ได้มีเพศสัมพันธ์อีก โอกาสที่จะตั้งครรภ์ก็ไม่มี ดังนั้น การที่ประจำเดือนไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้น ดังนั้น ควรรอประจำเดือนไปอีกซักระยะ ประจำเดือนน่าจะมาในที่สุดค่ะ